Дзяржаўная ўстанова адукацыі

“Паставіцкая сярэдняя школа”

**План-канспект урока ў 5 класе**

**“Правапіс у, ў”**

Падрыхтавала і правяла

настаўніца беларускай мовы і літаратуры

Ісаенка Кацярына Юр’еўна

**аг. Паставічы, 2021**

**Тэма: Правапіс у, ў (5 клас)**

**Мэты:**

1. Спрыяць замацаванню ведаў вучняў пра правапіс *у, ў* у спрадвечна беларускіх словах ;
2. Садзейнічаць развіццю навыкаў вымаўлення і засваення правапісу *у, ў* у спрадвечна беларускіх словах і словах іншамоўнага паходжання;
3. Садзейнічаць развіццю звязнага маўлення вучняў, творчых здольнасцей;
4. Выхоўваць у вучняў імкненне да ўласнага інтэлектуальнага развіцця.

**Тып урока:** камбінаваны

**Абсталяванне:** 1) Беларуская мова: вучэбны дапаможнік для 5 класа ўстаноў агульнай сярэдней адукацыі з беларускай і рускай мовамі навучання, частка 2 / Г.М. Валочка, В.У.Зелянко, С.В. Мартынкевіч, С.М. Якуба. – Мінск, 2019

 2) Пазлы, запісы на дошцы, прэзентацыя.

**Літаратура:** 1) Беларуская мова: вучэбны дапаможнік для 5 класа ўстаноў агульнай сярэдней адукацыі з беларускай і рускай мовамі навучання, частка 2 / Г.М. Валочка, В.У.Зелянко, С.В. Мартынкевіч, С.М. Якуба. – Мінск, 2019.

**Ход урока**

**I. Арганізацыйны пачатак урока**

Слова настаўніка

-Вітаю ўсіх у сонечны дзень. Сядайце, калі ласка. Ці згодны вы з тым, што вясна - цудоўная, чароўная пара? Чым яна вам падабаецца? (*Навокал прыгажосць, усё прачынаецца пасля зімы, распускаюцца першыя лісточкі на дрэвах, прылятаюць птушкі…*)

- Дапамажыце птушкам знайсці літары, якіх не хапае ў словах :

*Ласта…ка, кл…мба, за…тра, ж…равель, ле…, б…сел, жа…рук, ст…дэнт, …нівермаг, прадста…ленне,пт…шка.*

-Кожны з вас атрымаў частку пазла, паспрабуйце яго сабраць. Якія літары ў вас атрымаліся?

**II. Паведамленне тэмы, пастаноўка мэт урока, матывацыя вучэбнай дзейнасці**

- Сёння мы з вамі працягваем вывучаць тэму “Правапіс у, ў”. Успомнім у якіх выпадках пішацца літара у, а ў якіх літара ў. Даведаемся аб тым, дзе ўсталяваны помнік літары ў, і як ён выглядае.

**III.** **Праверка дамашняга задання**

1.Камбінаванае апытванне

* 1. Франтальнае вуснае апытванне.

* У якіх выпадках у слове пішацца літара **у**? *(Дзейнік і выказнік)*
* У якіх выпадках у слове пішацца літара **ў**? *(Дзейнік і выказнік)*
	1. Праверка дамашняга практыкавання.

**IV. Фарміраванне ўменняў і навыкаў**

1. Знаходжанне і тлумачэнне моўнай з’явы.

**-** Запішыце рады слоў і вызначце ў іх чацвёртае лішняе, падкрэсліце яго. Растлумачце свой выбар:

а) Паўза, шоўк, траўка, **полк**.

б) Добры ўчынак, **Змітрок убачыў,** хадзіла ўчора, Марына ўзважыла.

в) Ва Уруччы, да Уладзіслава, Святлана Уладзіміраўна,**радыус**.

**V. Фізкультхвілінка**

*(гучаць гукі прыроды)*

- Давайце ўстанем, заплюшчым вочы на хвілінку, і ўявім вясну. Спытайце ў яе, ці скора яна да нас прыйдзе?

- Звернемся да 139 практыкавання. Устанавіце адпаведнасць паміж прыказкамі і іх сэнсавымі характарыстыкамі. Запішыце прыказкі, раскрываючы дужкі.

*Слова — серабро, ма(л/ў)чанне — золата. 2. Хто парася (у/ў)краў, (у/ў) таго (у/ў) вушах пішчыць. 3. Яму раніцаю росна, (у/ў) по(л/ў)дзень млосна, а (у/ў)вечары камары кусаюць.*

- Гэта ўнікальная літара беларускага алфавіта. Яна адсутнічае ў азбуках іншых славянскіх моў. Упершыню ў алфавіце сучаснай беларускай мовы літара з’явілася толькі ў канцы ХІХ стагоддзя. А ці вядома вам, што ў Беларусі ёсць горад, у якім паставілі помнік літары **«Ў»?** Помнік літары **«Ў»** быў усталяваны ў Полацку ў 2003 годзе. Аўтар помніка – беларускі мастак Ігар Куржалаў. Помнік выкананы ў выглядзе вопраткі кнігі, на якой размешчаны словы з літарай **«Ў»**. Таксама каля кнігі напісаны наступны выраз з верша Рыгора Барадуліна **«***Ад Еўфрасінні, ад Скарыны, ад Полацка пачаўся свет***».**

- Размяркуйце словы ў 2 слупкі: у першы слупок запішыце словы, у якіх пішацца літара у, у другі – літара ў:

Со\_\_с, любо\_\_, па\_\_ночна-\_\_сходні, аквары\_\_м, сала\_\_і, шо\_\_, Далёкі \_\_сход, мо\_\_чкі, ва \_\_нівермаг, а\_\_л, Е\_\_фрасіння, г\_\_чала “\_\_ра”, а\_\_каць.

*Соус, акварыум, шоу, Далёкі Усход, аул, аукаць.*

*Любоў, паўночна-ўсходні, салаўі, моўчкі, ва ўнівермаг, Еўфрасіння, гучала “ўра”.*

**VI. Падвядзенне вынікаў урока**

1.Самастойная праца з наступнай праверкай (вусна, у кожнага лісточак з заданнем).

[https://learningapps.org/18276228](https://vk.com/away.php?to=https%3A%2F%2Flearningapps.org%2F18276228&cc_key=)

**Закончыце фармуліроўку:**

У пачатку, сярэдзіне і канцы слова пасля галосных пішацца літара \_\_\_.

У іншамоўных словах, якія заканчваюцца на -ум, -ус пішацца літара \_\_\_.

Пасля злучка і двукосся, калі папярэдняе слова заканчваецца на галосны пішацца літара \_\_\_.

Пасля знакаў прыпынку пішацца літара \_\_\_.

У пачатку ўласных назваў пішацца літара \_\_\_.

1. Ацэнка вучэбнай дзейнасці школьнікаў, выстаўленне і каменціраванне адзнак.

* Зараз прапаную кожнаму падлічыць колькасць заробленых на ўроку лісточкаў. Дзякую за шчырую працу!

**VII. Інфармацыя пра дамашняе заданне**

* Дома вам неабходна вывучыць тэарэтычны матэрыял 18 параграфа, пісьмова выканаць практыкаванне 140.